പത്തനംതിട്ട ജില്ലയില് കനത്ത മഴ തുടരുന്നു മുഴുവന് ഡാമുകളും തുറന്നേക്കും. 12 മണിക്കൂറിനിടെ 10 സെന്റിമീറ്റര് മഴ പെയ്തതായാണ് അനൗദ്യോഗിക കണക്ക്. ജില്ലയിലെ പ്രധാന അണക്കെട്ടുകളെല്ലാം നിറഞ്ഞു. സംസ്ഥാനത്തെ ഏറ്റവും വലിയ രണ്ടാമത്തെ ജല വൈദ്യുതി പദ്ധതിയായ ശബരിഗിരിയുമായ ബന്ധപ്പെട്ട കക്കി, ആനത്തോട് ഡാമുകളില് ക്രമാതീതമായി ജലനിരപ്പ് ഉയര്ന്നു. ഇതില് ഷട്ടറുള്ള ആനത്തോട് ഡാമില് ഇന്നലെ വൈകുന്നേരം റെഡ് അലര്ട് പ്രഖ്യാപിച്ചിരുന്നു. ഡാം ഏത് നിമിഷവും തുറക്കാം. മഴയില് താഴ്ന്ന പ്രദേശങ്ങളില് വെള്ളം കയറി തുടങ്ങി. മഴയ്ക്കൊപ്പം ശക്തമായ മിന്നലുമുണ്ട്. പമ്ബാ ത്രിവേണിയിലും ജലനിരപ്പ് ഉയരുന്നത് ആശങ്ക വര്ധിപ്പിക്കുന്നു. മഴ ശക്തമായി തുടര്ന്നാല് മുഴുവന് ഡാമുകളും തുറക്കാനാണ് ആലോചിക്കുന്നത്. ഇന്നു പുലര്ച്ചയോടെയാണ് മഴ കനത്തത്. ശക്തി ഒട്ടും കുറയാതെ ഒരേ നിലയിലാണ് കഴിഞ്ഞ 5 മണിക്കൂറായി മഴ പെയ്യുന്നത്.The post പത്തനംതിട്ട ജില്ലയില് കനത്ത മഴ തുടരുന്നു മുഴുവന് ഡാമുകളും തുറന്നേക്കും. first appeared on MalayalamExpressOnline.